text: Eftersøgningen er slut: Forsvundet soldat fundet igen
  29 juni 2016 kl. 04.29
  Politiet har fundet den soldat, der blev eftersøgt tirsdag aften.
  Tirsdag omkring klokken 19.00 forlod 42-årige Sebastian Nielsen sin bopæl i Sommersted nær Vojens iført sin kampuniform, og Syd- og Sønderjyllands Politi satte en stor eftersøgning i gang, fordi der var en formodning om, at manden var selvmordstruet.
  Sebastian Nielsen blev fundet i god behold klokken 01.49.
  Eftersøgte Sebastian er fundet i god behold. #politidk
  Vagtchefen forklarer, at det var politiets indsats, der fandt frem til Sebastian Nielsen:
  - Vi søgte med både helikopter og hundepatrulje, og på et tidspunkt så vores folk i helikopteren noget, som hundene på jorden kunne undersøge. Det viste sig at være ham, siger Claus Skovgaard fra Syd- og Sønderjyllands Politi til TV SYD.
  